paragraph_text: Teofil Pančić (Skoplje, 6. srpnja 1965.) je srbijanski novinar, politički komentator radija Slobodna Europa i kolumnist beogradskog tjednika "Vreme". Svoje kritičke i analitičke tekstove objavljivao je u brojnim listovima iz Srbije, i područja bivše Jugoslavije, kao i u publikacijama iz SAD, Rusije i više europskih zemalja. Član je Nezavisnog društva novinara Vojvodine (NDNV). Živi u Zemunu i Novom Sadu.